

## PLANINSKO DRUŠTVO BREŽICE

# vas vabi na 38. tradicionalni novoletni pohod na

# KUM, (1220 m)

Izlet bosta vodila vodnika PZS Franci Kržan in Tine Vimpolšek

**Odhod bo v četrtek, 2. januarja 2020, ob 7. uri**

**s parkirišča pri Restavraciji Štefanič.**

**Zahtevnost poti: lahka, morda snežna pot**

**Dolžina hoje: 4 do 5 ur**

**Višinska razlika: 820 m**

**Potrebna oprema: planinska obutev in obleka za zimske razmere v sredogorju, rezervno perilo, kapa, rokavice, gamaše, pohodne palice**

**Prehrana: iz nahrbtnika ali v planinskem domu na Kumu**

**Prevoz: s kombiji, cena prevoza je 10 €**

**Prijave : 30.12.2019**

**Prijave zbira Franci Kržan na telefon 041-638-911.**

**Kum** je s 1220 metri najvišji vrh Posavskega hribovja. Zaradi svoje višine in impozantne lege si je prislužil zveneče ime Zasavski Triglav. Na vrhu Kumu je planinski dom, ki se je v letu 2015 okitil z naslovom Naj planinske koče 2015. Na vrhu se nahajata tudi cerkev sv. Neže in oddajnik. Ob lepem vremenu razgled z vrha seže od bližnjega Posavskega hribovja do nekoliko bolj oddaljenih Kamniških in Savinjskih Alp, Karavank in Julijskih Alp s Triglavom.

Izhodišče poti bo v Zagradu v radeški dolini Sopote, od koder se bomo dvignili na Sitni Kal ter naprej čez zaselek Ključevica do doma na Kumu.  
Prvi izlet v novem letu je lepa priložnost, da pokurite odvečne kalorije prazničnih dni in takoj na začetku leta storite nekaj za svoje zdravje. Poleg tega nas na Kumu čakajo naši prijatelji iz PD Kum Trbovlje.

**OPOZORILO:**

**S prijavo na izlet udeleženec potrdi, da je seznanjen z zahtevnostjo izleta ter izpolnjuje zdravstvene, fizične in tehnične pogoje za varno sodelovanje na izletu in ima plačano letno članarino PZS. Udeleženec je dolžan upoštevati navodila in odločitve vodnika !**

**Želimo vam varno in srečno hojo in lep planinski dan.** **Srečno!**

****